SOS Satele Copiilor

SOS Satele Copiilor este o organizație neguvernamentală cu misiunea de a oferi o familie copiilor care au rămas fără sprijinul parental și de a-i susține și proteja pe cei care riscă să-l piardă. Asociația SOS Satele Copiilor România derulează mai multe tipuri de acțiuni în sprijinul copiilor aflați în dificultate din România. Misiunea SOS Satele Copiilor Niciun copil nu ar trebui să crească singur, fără dragostea și protecția unei familii. În România, în continuare, mii de copii sunt singuri pentru că au fost abandonați sau și-au pierdut unul sau ambii părinți. Sunt însă și copii care nu mai pot rămâne alături de familiile lor din cauza sărăciei, violenței domestice sau abuzurilor. SOS Satele Copiilor oferă acestor copii o familie în care să crească cu iubire și respect, să se dezvolte și să devină tineri încrezători și independenți. Orice copil este fericit alături de părinti, de aceea o altă parte a activității depuse de organizație este dedicată susținerii familiilor vulnerabile, pentru prevenirea abandonul copilului. Îngrijire alternativă de tip familial SOS Satele Copiilor oferă îngrijire alternativă de calitate pentru copiii care nu mai pot sta în grija familiilor biologice, prin serviciile cu componență de creștere și îngrijire de tip familial și a comunităților de tineri. În Satele SOS, copiii cresc alături de mame SOS și de frații naturali sau sociali și, împreună, devin o familie. O familie în care fiecare membru este ascultat, iubit și respectat, unde fiecare copil capătă încredere în el și în potențialul său. Aici, în Satele SOS, copii sunt îngrijiți până la vârsta adolescenței. Ulterior, se mută în Comunitățile pentru Tineri ale organizației, unde se bucură de susținere pe toată durata studiilor, până se pot întreține singuri. Aici învață să devină independenți, primesc sprijin adaptat nevoilor fiecăruia și sunt ghidați să obțină primul job. Programe de întărire a familiei SOS Satele Copiilor face eforturi susținute pentru a sprijini familiile să rămână unite, astfel încât copiii să crească lângă cei care le-au dat viață. Asociația SOS Satele Copiilor își desfășoară activitatea în 5 județe din România: București, Sibiu, Bacău, Brașov, Alba, unde se lucrează unu la unu cu familii aflate în situații dificile, cu scopul de a-i ajuta și responsabiliza pe părinți față de creșterea și îngrijirea copiilor. Activitățile în comunitățile dezavantajate Organizația SOS Satele Copiilor oferă sprijin pentru menținerea copiilor în școală, prin asigurarea de îmbrăcăminte, încălțăminte, rechizite școlare, alimente și consiliere. Derulează programe de alfabetizare, recuperare școlară și educație pentru sănătate, cât și de susținere psihologică și dezvoltare a abilităților de viață. Printre acțiunile pe care le desfășoară pentru părinți se numără activități de educație parentală, sprijin pentru obținerea actelor de identitate, a unui loc de muncă, cât și sprijin în vederea îmbunătățirii condițiilor de viață și accesului la servicii de sănătate. Nu în ultimul rând, se oferă suport pentru situații de urgență. Istorie Primul Sat SOS a fost înființat în Tirol, Austria, în 1949, pentru copiii rămași orfani în urma celui de-al Doilea Război Mondial. Echipa formată le-a oferit acestora o nouă familie, care să îi iubească și să îi crească, în mijlocul unei noi comunități primitoare. Legături externe http://www.sos-satelecopiilor.ro/ SOS Satele Copiiilor România - situl web oficial